Štefan Hajdin

PhDr. Štefan Hajdin (* 20. december 1917, Sekule - † 2. apríl 1989, Modra) bol slovenský spisovateľ, kultúrny pracovník a pedagóg.

 Životopis 
Narodil sa na Záhorí v obci Sekule v rodine roľníka Jozefa Hajdina a Heleny, rodenej Švecovej. V roku 1946 – 1951 pôsobil ako pracovník Oblastného riaditeľstva ČSD a Povereníctva dopravy. Pomáhal zakladať Dobrovoľný zväz ľudového letectva, zastával funkciu predsedu celoštátnej rady DOSLET-u, nositeľ leteckého ocenenia FAI - Medzinárodná letecká organizácia / Paul Tissandieur Diploma 1956 č. 1362/ za rozvoj športového letectva. Vysokú školu pedagogickú absolvoval v roku 1960 v Bratislave. V rokoch 1969 –1978 bol riaditeľom Mestskej správy pamiatkovej starostlivosti v Bratislave, od roku 1979 bol odborným asistentom Vysokej školy ekonomickej v Bratislave. 

V druhej polovici 50-tych rokov a začiatkom 60-tych rokov bol predsedom hokejového klubu Slovan ÚNV Bratislava v ktorom v tom čase hrávali  známi hokejisti ako Golonka, Starší, Fako, Horský, Jančuška a iní.

Spolu s akademickým maliarom Jankom Alexym sa zaslúžil o rekonštrukciu bratislavského hradu a tiež o umiestnenie pamätných tabúľ v Bratislave obetiam invázie armád Varšavskej zmluvy v roku 1968 za čo bol vylúčený z KSS.

 Dielo 
 Išeu Macek – Vydavateľstvo Príroda 1980,1982
 Ej Macejku, Macejku – Vydavateľstvo Príroda 1985
 Slavín - Vydavateľstvo Obzor,n.p. 1975
 Pamiatky Bratislavy, 1978
Pamiatky - Kultúrne bohatstvo Bratislavy, Vydavateľstvo Pallas 1976

 Referencie  
 PhDr.Eva Bartková, r.Hajdinová
 Hajdin, Štefan. In: Pedagogická encyklopédia Slovenska 1 A-O. 1. vyd. Bratislava: Veda, 1984. s. 289.
 http://www.databazeknih.cz/zivotopis/stefan-hajdin-8601

Kategória:Narodenia 20. decembra

Kategória:Slovenskí spisovatelia
Kategória:Slovenskí kultúrni pracovníci
Kategória:Slovenskí vysokoškolskí pedagógovia
Kategória:Vyučujúci na Ekonomickej univerzite v Bratislave
Kategória:Vylúčení z KSČ do roku 1989
Kategória:Osobnosti zo Sekúľ